CELEX: 32008R1028
Language: bg
Date: 2008-09-19 00:00:00
Title: Регламент (ЕО) № 1028/2008 на Комисията от 19 септември 2008 година относно класирането на някои стоки в Комбинираната номенклатура

21.10.2008   
            
            
               BG
            
            
               Официален вестник на Европейския съюз
            
            
               L 278/3
            
         
      РЕГЛАМЕНТ (ЕО) № 1028/2008 НА КОМИСИЯТА
   
   от 19 септември 2008 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури единно прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определи общи правила за тълкуване на Комбинираната номенклатура. Тези правила се прилагат също към всяка друга номенклатура, която изцяло или частично се основава на нея или която добавя допълнително подразделение към нея, и която е установена от специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 на таблицата от приложението, следва да бъдат класирани в кодовете по КН, посочени в колона 2, по силата на основанията, посочени в колона 3 на същата таблица.
            
         
               (4)
            
            
               Уместно е да се предвиди, че при отчитане на действащите в Общността мерки по отношение на системите за двойна проверка и предварително и последващо наблюдение на текстилните продукти при вноса в Общността, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляра за срок от 60 дни съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, дадена в приложението, следва да бъдат класирани в Комбинираната номенклатура със съответния код по КН, посочен в колона 2 от същата таблица.
   Член 2
   При отчитане на действащите в Общността мерки по отношение на системите за двойна проверка и предварително и последващо наблюдение на текстилните продукти при вноса в Общността, обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от 60 дни съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 септември 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикул, изработен от разноцветен трикотажен плат от синтактични или изкуствени влакна (82 % полиамид и 18 % прежди от еластомери). Материята е подходяща за бански костюми.
                  Артикулът се носи на голо и стига точно до под гърдите.
                  Два триъгълника от текстилен плат формират чашки за бюста, когато артикулът е облечен. Всеки от двата триъгълника е подплатен с едноцветен трикотажен плат и е подгънат от трите страни. Подгъвът в най-долния край оформя улей, в който е прокарана ластична текстилна лента. В най-горния ъгъл на всеки триъгълник се зашива ластична текстилна лента. Двете вертикални ластични ленти се завързват зад врата, а хоризонталната се завързва на гърба на човека.
                  (сутиен)
                  (Виж снимки № 644 А, 644 Б и 644 В) (1)
                  
               
               
                  6212 10 90
               
               
                  Класирането се определя от общи правила 1 и 6 за тълкуване на Комбинираната номенклатура, от глава 61, забележка 2, буква а) и текстовете на кодове по КН 6212, 6212 10 и 6212 10 90.
                  Въпреки че по своя общ вид, кройка и вид плат артикулът прилича на горна част от бански костюм от две части („бикини“), се изключва възможността той да бъде класиран в позиция 6112 (бански костюми), тъй като към него няма долна част от „бански костюм от две части“. Виж също обяснителните бележки от Хармонизираната система (ХС) към позиция 6112, буква В.
                  Освен това въпросният артикул не е „неокомплектован артикул“ от позиция 6112 (бански костюми) по смисъла на общо правило за тълкуване 2, буква а), защото той не притежава основната характеристика на комплектованото изделие (т.е. бански костюм от две части), тъй като е невъзможно да бъде използван като такъв за плуване.
                  Артикулът притежава характеристиките на сутиен, тъй като когато е облечен, двата триъгълника от текстилен плат формират чашки за бюста, благодарение на текстилните ленти. Плътното завързване на хоризонталните и вертикалните ленти около тялото дава възможност да се повдига и придържа бюстът. Така по смисъла на обяснителните бележки от Хармонизираната система към позиция 6212, параграф 1 артикулът е от вид, който е „изработен да се носи като облекло, придържащо тялото“.
                  Овен това артикулът е предназначен да се носи на голо, както и другите сутиени.
                  И накрая, но не на последно място, артикулът трябва да се класира като сутиен в позиция 6212, защото тази позиция включва сутиените от всякакъв вид. (Виж обяснителните бележки от Хармонизираната система към позиция 6212, параграф 2, точка 1).
               
            
         
      
         
      
         
      
         (1)  Снимките са само за информация.